Gauthier Lamboise

**Gauthier Arpinon Lamboise** (1468 – 1520) var en tussarixisk tronpretendent og marki av Crochelle-Biozac. Han var sønn av Antoine og Suzette Lamboise, og dermed den eldste broren i en søskenflokk på fem: han hadde broren Henri, søsteren Louise-Suzanne og to ukjente søstre.

Som enebarn, og den rettmessige arvingen til Lamboise-formuen, hadde bestefar Maurice avsatt penger til Antoine når han ble marki. Disse pengene brukte Antoine til å gi sin eldstesønn Gauthier den utdanningen han trengte. Han fikk derimot ikke den militære kunnskapen som krevdes for vordende familieoverhoder, da det var et krav å kunne være en militær person i en eventuell konflikt som lensherren dro dem inn i.

Det var heller broren Henri – som fikk store deler av familiepengene til Lamboise-ene – som meldte seg inn i hæren. Ingen i familien mente han kom til å gjøre noe stort utav seg uansett, og tok ham derfor lite seriøst. De skulle imidlertid spise sine egne ord da den unge keiser Paul VI ba prins Télesphore om å etablere en koloni på en øygruppe i Mortehavet. Resultatet ble invasjonen av Det praxiske riket, hvilket brakte Lamboise-navnet høyt opp med Henris bragder som kavaleristoffiser.

Lamboise-navnet ble også lagt merke til i på fastlandet i Tussarix, og Gauthier ble en svært ettertraktet mann – hovedsakelig siden flere kvinner ønsket å bli kjent med den sikkert enda mer spennende storebroren til den modige kavaleristen. De fleste tok allikevel feil, men posisjonen og tilknytningen til fyrsten av Coast holdt interessen oppe. Gauthier endte med å gifte seg med Catherine Hélissant, en vicomtesse som vant hans hjerte med sin skjønnhet. De giftet seg høsten 1504. Ekteskapet deres resulterte i datteren Hélène i 1506 etter to spontanaborter og én dødfødsel.

Mens invasjonen av Det praxiske riket utspilte seg, sviktet farens helse betraktelig. Alle kunne se at Antoine ikke hadde mer enn bare noen måneder igjen å leve: familien prøvde å kontakte Henri og få ham til å komme hjem, men Henri sa han ikke kunne. Selv om han var offiser, hadde han et ansvar overfor keiserriket – dessuten ønsket han ikke å se noen av dem. Han hadde hatt et kjølig forhold til foreldrene, og latt seg verve for å komme seg bort fra dem og søsknene sine. Søstrene til Gauthier var opptatt med ektemennene sine, så det var han som måtte ta seg av begge foreldrene. Da faren lå på dødsleiet nektet han fremdeles noen å se ham, men da truet Suzette Gauthier med lynet sitt om hun ikke fikk se mannen hun elsket i live én siste gang.

Under farens begravelse i august 1507 kunne Gauthier se at ingen av søsknene var tilstede: broren var ved fronten, Louise-Suzanne var i hovedstaden og besøkte keiseren sammen med Theron de Coast, de to yngste søstrene var i en helt annen del av keiserriket sammen med sine ektemenn. Ingen av søsknene tjente økonomisk på farens død, så hvorfor møte opp i begravelsen?

Etter denne fornærmelsen prøvde han å gjøre alle søsknene arveløse til setet som marki av Crochelle-Biozac. En slik lov kunne imidlertid bare godkjennes av keiseren eller lensherren av fyrstedømmet. Paul VI brydde seg ikke om Lamboise-feiden, men godkjente heller ikke; og lensherren var Gauthiers egen svoger, som ønsket at hans barn kunne ha muligheten til å arve markskapet. Han tillot de yngre søstrene og broren på Jipsir, men å gjøre Louise-Suzanne arveløs kom ikke på tale. Gauthier måtte la seg føye for dette forslaget, og viet dermed livet sitt til å gjøre Crochelle-Biozac i en slik forfatning at datteren hans kunne skaffe seg en mektig ektemann. Dette ble med tiden Frédéric Thérage, en enkel baron – men arving til fyrstedømmet Ogel.

Det Gauthier ikke visste var at Frédéric var oldebarnet av Anastasie Leclerc, Antoines stemor, og hadde en personlig vendetta mot huset Lamboise. Så snart Frédéric var gift med Hélène, sørget han for at Gauthier ble dyttet utfor en yacht og druknet. Dette gjorde at Hélène ga seg hen til Frédéric i sorg, som tvinnet henne rundt lillefingeren. De fikk en sønn, Guillaume-Joseph, som mistet moren sin til et fjellskred. Frédéric giftet seg på nytt – denne gangen med Augustine Champlain. Med dette var Lamboise-linjen så godt som ute av bildet i konflikten om Crochelle-Biozac.

## ***Trivia***

1. *Gauthier* er den franske formen av det tyske *Walter.* Det kommer fra et germansk navn og betyr "hersker av hæren", komponert av elementene *wald* "herske" og *hari* "hær".
2. *Arpinon* er den franske mannlige formen av det lavtyske *Arpine*, som igjen er den feminine formen av *Arp*. Dette navnet kommer fra *Erpo*, som har røtter i det gammelnordiske *jarpr* "mørkebrun".
3. Forbokstavene i Gauthiers navn blir til sammen "GAL".